CELEX: 62013CN0395
Language: mt
Date: 2013-07-12 00:00:00
Title: Kawża C-395/13: Rikors ippreżentat fit- 12 ta’ Lulju 2013 — Il-Kummissjoni Ewropea vs Ir-Renju tal-Belġju

21.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 274/10
            
         Rikors ippreżentat fit-12 ta’ Lulju 2013 — Il-Kummissjoni Ewropea vs Ir-Renju tal-Belġju
   (Kawża C-395/13)
   2013/C 274/18
   Lingwa tal-kawża: il-Franċiż
   
      Partijiet
   
   
      Rikorrenti: Il-Kummissjoni Ewropea (rappreżentanti: O. Beynet u E. Manhaeve, aġenti)
   
      Konvenut: Ir-Renju tal-Belġju
   
      Talbiet tar-rikorrenti
   
   
               —
            
            
               tikkonstata li, billi ma żgurax il-ġbir u t-trattament tal-ilma urban mormi ta’ 57 agglomerazzjoni li għandhom ekwivalenti ta’ popolazzjoni ta’ bejn 2 000 u 10 000, ir-Renju tal-Belġju naqas milli jwettaq l-obbligi tiegħu taħt l-Artikoli 3 u 4 tad-Direttiva tal-Kunsill 91/271/KEE, tal-21 ta’ Mejju 1991, dwar it-trattament tal-ilma urban mormi (1);
            
         
               —
            
            
               tikkundanna lir-Renju tal-Belġju għall-ispejjeż.
            
         
      Motivi u argumenti prinċipali
   
   Permezz tar-rikors tagħha, il-Kummissjoni tallega li r-Renju tal-Belġju ma eżegwiex b’mod korrett, f’sebgħa u ħamsin agglomerazzjoni, id-Direttiva tal-Kunsill 91/271/KEE, tal-21 ta’ Mejju 1991, dwar it-trattament tal-ilma urban mormi.
   Skont l-Artikolu 3(1) u l-Artikolu 4(1) tad-Direttiva 91/271/KEE, f’agglomerazzjonijiet b’ekwivalenti ta’ popolazzjoni ekwivalenti (e.p.) ta’ bejn 2 000 u 10 000 kellhom ikunu pprovduti b’sistemi ta’ ġbir sa mhux iktar tard mill-31 ta’ Diċembru 2005.
   F’dak li jirrigwarda l-obbligi ta’ trattament tal-ilma urban mormi, l-Artikolu 4(1) tad-direttiva timponi fuq l-Istati Membri l-obbligu li jiżguraw li l-ilma mormi li jidħol fis-sistemi ta’ ġbir għandu jkun suġġett għal trattament sekondarju jew trattament ekwivalenti qabel ma jiġi skarikat.
   Fl-aħħar nett, il-proċeduri ta’ kontroll stabbiliti fil-punt D tal-Anness I tad-direttiva jippermettu li jiġi vverifikat jekk l-iskariki tal-impjanti ta’ trattament tal-ilma urban mormi humiex konformi mad-dispożizzjonijiet tad-direttiva fil-qasam tal-iskariku ta’ ilma mormi.
   
      (1)  ĠU Edizzjoni Speċjali bil-Malti, Kapitolu 15, Vol. 2, p. 26.